Spjall:Árvakur

message: Ég er alveg týndur í þessu. Skv. Morgunblaðinu sjálfu þá var útgefandi fyrst skráður "Fjelag í Reykjavík" þegar þeir Valtýr og Jón tóku við ritstjórninni 1924 og blaðið sleit öll tengsl við tímaritið Lögréttu. Fram að því var útgefandi Ísafoldarprentsmiðja. Stenst yfirhöfuð að Árvakur hafi keypt blaðið fyrr en 1924? --Akigka 4. júní 2008 kl. 11:22 (UTC)

message: Hér er nánari útlistanir á eignarhaldinu. Merkilegast er þetta: Stærsti eigandi Árvakurs (Þórsmerkur)  eru félög í eigu Guðbjargar Matthíasdóttur í Vestmannaeyjum. Þau eru Hlynur A með 16,4% hlut og Ísfélagið sem á um 13,4% hlut. Fyrir Ísfélaginu fer Stefán Friðriksson sem á sæti í stjórn LÍÚ, Landssambandi íslenskra útvegsmanna. Samanlagt er þetta um 30% ráðandi eignarhlutur. – Handgengnir Guðbjörgu eru Gunnlaugur Sævar Gunnlaugsson sem annarst fjármál Ísfélagsveldisins og Sigurbjörn Magnússon lögfræðingur, stjórnarformaður Árvakurs, en lögfræðistofa sem hann rekur á sjálf nærri 2% hlut í Árvakri. Óskar Magnússon, útgáfustjóri Árvakurs,  hefur einnig verið handgenginn Ísfélagsveldinu og Guðbjörgu og var meðal annars forstjóri Tryggingarmiðstöðvarinnar hf. á sínum tíma þegar hún var í meirihlutaeign Ísfélagsveldisins.Óskar er persónulega skrifaður fyrir litlum hlut í Árvakri en Ármót ehf., félag sem hann fer fyrir, á 12,3% hlut.Allt eru þetta gallharðir sjálfstæðismenn og voru lengi í innsta hring Davíðs Oddssonar sem nú ritstýrir Útgerðarmogganum. Hér má bæta við að Friðbjörn Orri Ketilsson, sem stýrir penna á AMX-áróðursvefnum, er tengdasonur Gunnlaugs Sævars. Þess má geta að Stefán Friðriksson, framkvæmdastjóri Ísfélagsins, er sonur Friðriks Sophussonar, en hann er formaður bankastjórnar Íslandsbanka (sem afskrifar skuldir Árvakurs)  og fyrrverandi fjármálaráðherra og þingmaður Sjálfstæðisflokksins.  Segja má að bandalag þessara manna og félaga Guðbjargar Matthíasdóttur myndi samanlagt um 45% eignarhlut í Árvakri. Næst stærsti útgerðarhluthafinn í Morgunblaðinu er Krossanes ehf. sem Þorsteinn Már Baldvinsson fer fyrir. Eign félagsins er um 18,5%. Kristján Vilhelmsson, frændi Þorsteins og meðeigandi í Samherja hf. situr í stjórn LÍÚ. Sjálfur sittur Þorsteinn Már í varastjórn LÍÚ. – Síldarvinnslan í Neskaupstað á liðlega 6% hlut í Árvakri en hún er í helmingseign Samherja. Því má segja að Samherji fari með um 23% hlut samanlagt í Árvakri. Forstjóri Síldarvinnslunnar er Gunnþór Ingvarsson en hann á sæti í stjórn LÍÚ.  Þriðji stærsti útgerðareigandi Morgunblaðsins er Kaupfélag Skagfirðing með liðlega 9 prósenta hlut. Forsvarsmaður KS í Árvakri er Sigurjón Rafnsson, einn nánasti samstarfsmaður Þórólfs Gíslasonar kaupfélagsstjóra sem reyndar er náskyldur Davíð Oddssyni ritstjóra Moggans. Annar náinn samstarfsmaður Þórólfs, Jón Edvald Friðriksson, á sæti í varastjórn LÍÚ. Rammi hf. á jafn stóran hlut og Síldarvinnslan eða 6,14% í Árvakri. Fyrir félaginu og eignarhlutnum fer Ólafur H. Marteinsson en hann á einnig sæti í stjórn LÍÚ. Þingey ehf. á 4,1% hlut í Árvakri en forsvarsmaður fyrir hlutnum er Aðalsteinn Ingólfsson hjá Skinney Þinganesi og bróðursonur Halldórs Ásgrímssonar. Gunnar Ásgeirsson situr í stjórn LÍÚ fyrir hönd Skinneyjar Þinganess. Páll H. Pálsson hjá Vísi í Grindavík er persónulega skrifaður fyrir rúmlega 2% hlut í Árvakri. Bróðir hans og meðeigandi, Pétur H. Pálsson á sæti í varastjórn LÍÚ.  Loks á félagið Skollaborg ehf. 1,72% í Árvakri en forsvarsmaður þessa félags gagnvart eignarhlutnum í Árvakri er Einar Valur Kristjánsson forstjóri Hraðfrystihússins – Gunnvarar hf á Ísafirði.  Einar Valur á jafnframt sæti í stjórn LÍÚ. Þetta þyrfti að endursegja í greininni. Og vísa til heimildar. --89.160.147.231 26. júlí 2012 kl. 06:19 (UTC)
thread_title:  Eignarhald Árvakurs 

message: Nær þessi grein að teljast skrifuð frá hlutlausu sjónarhorni? Í inngangstexta er óþægilega mikið af efstastigs lýsingarorðum, eins og t.d. þegar sagt er að mbl.is hafi frá upphafi „haft algera forystu í frétta- og upplýsingamiðlun á netinu“. Þessi efstastigssúpa virðist öll hafa komið inn í einni breytingu fyrir fimm árum. Conoclast (spjall) 4. janúar 2013 kl. 03:05 (UTC)
replies: text: Sammála, er búin að fjarlægja held ég öll efstastigs lýsingarorð, í rauninni flest lýsingarorð í byrjunarkafla greinarinnar svo eftir standi aðeins staðleyndir. Bragi H (spjall) 4. janúar 2013 kl. 10:17 (UTC)
replies: text: :Er einhver til í að skoða þessa grein og sjá hvort breytingar mínar réttlæti að hlutleysis merkingin sé tekin út? Eða ef ekki, breyta greininni enn frekar svo hægt sé að taka hana út. Það er jú partur af þeirri tiltekt sem við viljum vinna að á þessu ári. Bragi H (spjall) 4. janúar 2013 kl. 11:46 (UTC)
replies: text: ::Allt annað yfirbragð eftir breytingarnar, hægt að fjarlægja hlutleysismerkinguna. Conoclast (spjall) 4. janúar 2013 kl. 12:36 (UTC)
thread_title:  Hlutleysisreglan